Sofie Carsten Nielsen

Sofie Carsten Nielsen (født 24. mai 1975 i Birkerød) er en dansk politiker som representerer Radikale Venstre. Hun ble partileder i 2020.

Biografi 
Nielsen har mastergrad i europeisk politikk og administrasjon fra Europa-colleget i Brugge fra 2001 og kandidatutdannelse i statsvitenskap fra Københavns Universitet fra 2002. Nielsen har vært politisk rådgiver i Europaparlamentet 2002–2004, soussjef i Ligestillingsministeriet 2004–2009 og politisk sjef i Ingeniørforeningen i Danmark (IDA) 2010–2011.

Hun ble valgt inn på Folketinget fra Københavns omegns storkrets i 2011, etter å ha blitt nominert fra Gentofte krets. I desember 2012 ble hun Radikale Venstres gruppeformann (parlamentarisk leder). I februar 2014 ble hun Danmarks minister for forskning, innovasjon og høyere utdannelse (forskningsminister).

I oktober 2020 ble Nielsen uventet valgt som politisk leder (partileder) da Morten Østergaard plutselig gikk av etter en sak om krenkelser av kvinnelige medlemmer i partiet. 

Nielsen kom ikke inn på Folketinget ved valget i 2022. Radikale Venstres gruppe ble halvert fra valget i 2019. Dagen etter valget meddelte Nielsen at hun ville gå av som partileder.

Referanser

Eksterne lenker 
 
 
 
  

Danske forskningsministre
Radikale Venstre-ministre
Folketingsmedlemmer fra Radikale Venstre
Danske statsvitere
Alumni fra Europa-colleget
Personer fra Birkerød